CyberOne er Xiaomis svar på Tesla Bot

Kinesiske Xiaomi har deres eget alternativ til Elon Musks Tesla Bot, nemlig den 1,77 meter høje og 52 kilo tunge Xiaomi CyberOne. Den humanoide robot dukkede op på scenen sammen med Xiaomi CEO Lei Jun ved et event i Kina torsdag.

Robotten vraltede op til Lei Jun og forærede ham en rød blomst, hvorefter den stillede sig an i bedste kung fu-stil. Tid til selfies – og så væk fra scenen igen, inden prototypen lavede uheld. Den besynderlige seance kan ses på Twitter-videoen herunder.

I was both nervous and thrilled to interact with him on stage. What did you think of his performance tonight? #CyberOne pic.twitter.com/Je1eXDYEGR
— Lei Jun (@leijun) August 11, 2022

Med et Mi-Sense dybdesynsmodul, der arbejder sammen med en AI-interaktionsalgoritme, er CyberOne i stand til at opfatte 3D-rum og genkende individer, bevægelser og udtryk, “så den ikke kun kan se, men også behandle sit miljø,” fortæller Xiaomi.

CyberOne kan også genkende 85 typer af miljølyde og 45 klassifikationer af menneskelige følelser. Den kan endda registrere lykke og “trøste brugeren i tider med tristhed”, selvom virksomheden ikke specificerer, hvordan den gør dette. “Alle disse funktioner er integreret i CyberOnes behandlingsenheder, som er parret med et buet OLED-modul for at vise interaktiv information i realtid,” forklares det.

I en anden video understreges det tydeligt, at dette er robottens første skridt. Men selv om robotten går og går, gives der ikke rigtig nogen ide om, hvor den er på vej hen. Det er heller kke helt klart, hvad Xiaomi vil med CyberOne.

CyberOne er Xiaomis svar på Tesla Bot