CyberOne går Lars Ulrich i bedene

Xiaomis menneskelige robot, CyberOne, har fået en ny hobby. Den er begyndt at spille trommer. Det afslører Xiaomi i en en video nedenfor. Men der går nok en rum tid før Metallics Lars Ulrich skal føle sig truet på sit levebrød.

CyberOne ligner til forveksling Tesla Bot. Men modsat Elon Musks robot, der skabes med henblik på fabriksarbejde, har Xiaomi fokus på mere bløde værdier.

Med et Mi-Sense dybdesynsmodul, der arbejder sammen med en AI-interaktionsalgoritme, er CyberOne i stand til at opfatte 3D-rum og genkende individer, bevægelser og udtryk, “så den ikke kun kan se, men også interagere med sit miljø,” fortalte Xiaomi under præsentation i 2022.

Her fortalte de også, at robotten kan genkende menneskelige følelser og reagere på dem. Eksempelvis ved at trøste.

Det er nu halvandet år siden og da vi ikke har hørt andet fra CyberOne i mellemtiden, må vi gå ud fra, at de nyligt afslørede trommeevner er robottens nuværende evolutionære højdepunkt. Det går ikke stærkt i robotland.

Xiaomi fortæller mere om robotten på denne (kinesiske) hjemmeside.

CyberOne går Lars Ulrich i bedene